दिलीपसिंह चंदज निवासी राज्यास गंगरार की तीन पुस्तकों का लोकार्पण रविवार शाम श्रीसांवलियाजी विश्रान्ति गृह में हुआ। पुस्तकों का लोकार्पण आल इंडिया फेडरेशन के उम्मेदसिंह धौली व समारोह के अध्यक्ष गुमानसिंह, अहमदाबाद से आए शिक्षाविद् चतुरसिंह ने किया। इन तीनों पुस्तकों के नाम हैं राव राजपूत रासो, भक्ति रासो तथा जायंदा जात का गुणहीन अंधकूपी अहंकार। लोकार्पण समारोह के मुख्य अतिथि पद से बोलते हुए डा. स्वामी ओमआनंद सरस्वती ने कहा कि चंदज की इससे पहले तीन पुस्तके प्रकाशित हो चुकी है और जीवन के आठवे दशक में सामान्य ग्राम में रह कर शोधपूर्ण कार्य किया है। राव रजपूत रासो में एतिहासिक सर्वेक्षण के साथ-साथ भारतीय संस्कृति, साहित्य और इतिहास के अनेक अनुबंध उद्घाटित किए हैं।